افغانستان د کرکټ ملي لوبډلې ته نوی نړیوال روزونګی ګماري
د افغانستان کرکټ بورډ وايي د ملي لوبډلې اوسني روزونکي لالچند راجپوت ته یې ویلي چې قرار داد یې نور ته ورتمدیدوي. بورډ نوي روزونکي ګماري.
د افغانستان د کرکټ بورډ مشر عاطف مشعل امریکا غږ اشنا ته وویل چې اوسني رووزنکي ته یې یوه میاشت مخکې دا خبر ورکړی دی چې نور به هغه د افغانستان دملي لوبډلې روزونکی نه وي. ښاغلي مشعل د افغانستان د کرکټ د وروستیو پرمختګونو او بریاو له کبله د لالچند راجپوت هلې ځلې وستایلې خو ويې ویل چې افغانستان غواړي یو بل نړیوال روزونکی وګماري. د بورډ مشر وویل افغانستان پر ملي لوبډلې سربېره، د ملي اکاډمۍ او نورو لوبډلو ته هم روزونکي ګماري. هغه وايي د اوسني روزونکي د دندې موده ژر ختمیږي او افغانستان به بیا دا ټولې دندې په نړیوال مارکیټ کې اعلانوي او د ازاد رقابت له لارې به وړ روزونکي وټاکي. افغانستان تازه د کرکټ د نړیوالې شورا بشپړ غړی شو. لالچلند راجپوت له شاوخوا یوه کال راهېسې د افغانستان د ملي لوبډلې روزونکی و. تر هغه مخکې د پاکستان مخکنی لوبغاړی انضمام الحق دا دنده مخ ته وړلې وه. جعفر هاند په ۲۰۱۷ کې په واشنګټن ډي سي کې په امریکايي پوهنتون کې په نړیوالو مطبوعاتو او اړیکو کې ماستري کړې ده. د ننګرهار په پوهنتون کې یې قضا لوستې ده. له ۲۰۰۷ نه تر ۲۰۱۴ کاله پورې د بي بي سي د نړیوالې او افغان څانګې خبریال او پروډیوسر و. د ۲۰۱۴ کال له پیل راهیسې په واشنګټن کې د امریکا غږ اشنا راډیو/تلویزون خبریال دی.